Institut de France

Institut de France (doslova "Inštitút Francúzska") alebo „Francúzsky inštitút“ je akademická ustanovizeň vytvorená 25. októbra 1795 a zároveň názov budovy v Paríži na nábreží de Conti č. 23 v 6. parížskom arrondissemente, v ktorom inštitút aj sídli. Inštitút Francúzska zoskupuje tieto kultúrne ustanovizne:
 Francúzska akadémia - Académie française
 Académie des inscriptions et belles-lettres - Akadémia písomníctva a krásnej literatúry
 Académie des sciences - Akadémia vied
 Académie des beaux-arts - Akadémia výtvarných umení
 Académie des sciences morales et politiques - Akadémia etických a politických vied

Základom Inštitútu Francúzska sú aj mnohé nadácie zoskupujúce múzeá, historické pamiatky a nehnuteľnosti vo Francúzsku a v zahraničí.

Od roku 2006 je kancelárom Inštitútu princ Gabriel de Broglie, člen Francúzskej akadémie a Akadémie etických a politických vied. 

Predsedom Akadémie politických a etických vied bol pre rok 2011 sociológ Jean Baechler. V roku 2012 ho nasleduje Hélène Carrère d′Encausse, terajšia stála tajomníčka Francúzskej akadémie.

Prezident predsedá hlavne verejnému výročnému zasadaniu Inštitútu Francúzska, ktoré sa vždy koná symbolicky v stredu nasledujúcu po dátume vytvorenia inštitútu - prvú stredu po 25. októbri.

Iné projekty

Externé odkazy
 Oficiálna stránka

Zdroj
 
  

 

Kultúrne inštitúcie

Kultúra vo Francúzsku